## Educació convoca els Premis a la Promoció de l’Excel·lència Acadèmica per a graduats de les universitats públiques i d’ensenyances artístiques

*** La Generalitat ha destinat 1,6 milions d’euros a esta convocatòria
* La quantia individual màxima de cada guardó ascendix a 3.000 euros i anirà acompanyada d’un diploma acreditatiu**

La Conselleria d’Educació, Cultura, Universitats i Ocupació ha convocat els Premis a la Promoció de l’Excel·lència Acadèmica, dirigits a l’alumnat que haja conclòs els seus estudis de grau durant els cursos acadèmics 2023-2024 i 2024-2025 en les universitats públiques valencianes, així com en els centres adscrits a l’Institut Superior d’Ensenyances Artístiques de la Comunitat Valenciana (ISEACV).

Estos guardons reconeixen els millors expedients acadèmics de les titulacions oficials de grau en cada universitat pública i en les diferents modalitats d’ensenyances artístiques superiors: Art Dramàtic, Arts Plàstiques (Ceràmica), Dansa, Disseny i Música.

En total, la Generalitat ha destinat 1,6 milions d’euros per a esta convocatòria, amb càrrec al pressupost autonòmic de l’exercici 2025. La dotació econòmica de cada premi serà de fins a 3.000 euros, a més de l’expedició d’un diploma acreditatiu d’excel·lència acadèmica, que serà expedit per la Conselleria i quedarà registrat en el seu expedient.

Les universitats públiques i els centres de l’ISEACV seran els encarregats de proposar a l’estudiantat premiat. El termini establit en la [resolució](https://dogv.gva.es/datos/2025/10/23/pdf/2025_43202_va.pdf) per a la presentació de les propostes de les persones candidates finalitza el 13 de novembre.

Amb estos premis, la Generalitat reafirma el seu compromís amb la promoció del talent i l’esforç acadèmic de l’alumnat valencià, incentivant l’excel·lència com a motor de progrés educatiu i social.

El director general d’Universitats, José Antonio Pérez Juan, ha subratllat esforç econòmic realitzat per la Generalitat en estos dos anys de legislatura per “recuperar els premis a l’excel·lència que el govern anterior havia deixat de convocar des del curs 2021-2022”.

Una decisió amb la qual, segons ha assenyalat Pérez Juan, “s’ha complit el compromís adquirit a l’inici de la legislatura” i que ha suposat una inversió total de 3.200.000 euros en dos anualitats “per a reconéixer als millors estudiants dels cursos 2021-2022 i 2022-2023, 2023-2024 i 2024-2025.”

Fecha: 01/11/2025